Ihi tḥaǧit tella deg yiɣiren ukk n umaḍal, ulac tamurt ulac di-s tewsit-a, tettwassen ɣer yigduden am wakken d talɣa tagezlant seg talɣiwin n tsekla, teqdem ammin i teqdem tumyist d tenfust d tewsatin teyyiḍ, yettawi-tt-id umdan yesɛan tirmit d temrirt, acku tettḥwaja axemmem, hammen i tt-idssbadun di tsekla tarumit, tawsit-aya qqaren-as Enigme, niɣ Devinette, s umata d tɣawsa yuɛren i gezzu niɣ i usegzi3 Ɣer cra n yigduden tawsit-a, teqqen mliḥ ɣer leɛwayed-nsen, d wansayennsen hammen i d-tessbeyyen tnagmayt n tsekla taɛrabt M Brahim Nabila di tmuɣli-nnes: Cra n tsednan, di Lhend, reqqṣent d tiɛeryanin ald ad teččat lgerret w ad qqarent: Hwa-d a lgerret , imir-idin ma iɛedda-d ḥedd w ad tutent ad iḍu tamurt w ad as-ucent tḥaǧit niɣ qqarent-ten-d ald ad neḍlen di tjebbant bac ur treggel ca rruḥ n yinemitti 4.